เรื่องร้องเรียน: ร้องเรียนครู ประจำชั้น ป.2/7 โรงเรียน บ้านบางกะปิค่ะ   ละเลยหน้าที่  ( ครูสมัยใหม่ ควรเช็คไลน์ ในการสื่อสารกับ ผู้ปกครองนะคะ )  ผู้ปกครอง แจ้งให้อ่านไลน์ ส่วนตัวแล้ว   แต่ตนเอง ไม่อ่าน  ตอบแต่ไลน์กลุ่ม ผู้ปกครองจะขอเงินคืน  โดยการโอน  แต่กลับแจ้งว่าไม่สะดวก จะให้เป็นเงินสดแทน    ซึ่งผู้ปกครอง จะต้องนไปจ่ายค่าเรียน ของน้องอีกคน ทันที   การโอนเงินคืนทันที ทำไม ถึง ดูยากเย็น  และยัง บอกว่า ผู้ปกครอง ไม่ให้เกียรติ ตน   มีการถกเถียง + สั่งสอน ผู้ปกครอง ในกลุ่มไลน์ ที่มี ผู้ปกครอง คนอื่นอยู่ ทำให้ อับอายมาก    รบกวน แจ้ง ผอ. ตักเตือนครูคนนี้ให้หน่อยนะคะ   ว่า อย่าทำ พฤติกรรมแบบนี้นะคะ   จรรยาบรรณ ควรมี และ ตระหนัก ถึงหน้าที่ของตนเอง ให้ดีก่อน ต่อว่า คนอื่นนะคะ ขอบคุณค่ะ
การดำเนินการของเจ้าหน้าที่: ฝ่ายการศึกษาได้ตรวจสอบแล้วพบข้อมูล ดังนี้ ครูประจำชั้นใช้ช่องทางสื่อสารถึงผู้ปกครองผ่านกลุ่มไลน์เป็นส่วนใหญ่ เพื่อความสะดวก รวดเร็ว รับทราบทั่วถึง โดยครูจะใช้เวลาในชั่วโมงว่าง อีกทั้งครูมีหน้าที่ดูแลนักเรียนอย่างใกล้ชิด จึงไม่สะดวกอ่านและตอบข้อความทางไลน์ได้บ่อยครั้ง รวมถึงกับนโยบายของ รร. งดใช้เครื่องมือสื่อสาร (โทรศัพท์) ขณะปฏิบัติหน้าที่ในชั่วโมงสอน ซึ่งหากผู้ปกครองมีเรื่องเร่งด่วนให้ใช้หมายเลขโทรศัพท์ที่ได้แจ้งไว้ ซึ่งครูได้ส่งข้อความกล่าวขออภัยแล้ว      กรณีนี้ ครูมิได้มีเจตนาทำให้ผู้ปกครองไม่พอใจ และโรงเรียนได้ตระหนักถึงการให้บริการ การสื่อสารกับผู้ปกครองอย่างระมัดระวังโดยมิได้เพิกเฉย และได้กล่าวตักเตือนครูประจำชั้น ป.2/7เรียบร้อยแล้ว      ทั้งนี้ ฝ่ายการศึกษาได้ให้ผู้บริหารเน้นย้ำข้าราชการครูทุกคนใส่ใจในทุกข้อคิดเห็นของผู้ปกครองในเรื่องของนักเรียน หากมีปัญหาติดขัดประการใดให้คุณครูรีบตอบคำถาม และดูแลเอาใจใส่นักเรียนและผู้ปกครอง และช่วยแก้ปัญหาที่เกิดขึ้นโดยด่วน
ความเห็นของผู้แจ้ง: ขอบคุณมากค่ะ 🙏🏻
พื้นที่: แขวงคลองจั่น เขตบางกะปิ กรุงเทพมหานคร